Document ID: /roh_data/filtered/swiss_laws_in_ROHinterleaved.jsonl.gz/33815

This text was translated from DE into Rumantsch Grischun.

Der Bund kann Innovationsprojekte fördern. Weiter kann er unterstützen:a. Massnahmen zur Entwicklung und Stärkung des wissenschaftsbasierten Unternehmertums;b. Massnahmen zur Gründung und zum Aufbau wissenschaftsbasierter Unternehmen;b. Massnahmen zur Förderung von hochqualifizierten Personen im Bereich der Innovation;c. die Verwertung des Wissens und den Wissens- und Technologietransfer zwischen Hochschulen, Wirtschaft und Gesellschaft;d. die Information über Fördermöglichkeiten auf nationaler und internationaler Ebene. Er erarbeitet die Grundlagen für die Innovationsförderung. Er stellt die Evaluation der Fördertätigkeit sicher. Fassung gemäss Ziff. I des BG vom 17. Dez. 2021 (Änderungen bei der Innovationsförderung), in Kraft seit 1. Jan. 2023 (AS 2022 221; BBl 2021 480). Eingefügt durch Ziff. I des BG vom 17. Dez. 2021 (Änderungen bei der Innovationsförderung), in Kraft seit 1. Jan. 2023 (AS 2022 221; BBl 2021 480). Eingefügt durch Anhang Ziff. 2 des Innosuisse-Gesetzes vom 17. Juni 2016  (AS 2016 4259, 2017 131; BBl 2015 9487). Fassung gemäss Ziff. I des BG vom  17. Dez. 2021 (Änderungen bei der Innovationsförderung), in Kraft seit 1. Jan. 2023  (AS 2022 221; BBl 2021 480).

La Confederaziun po promover projects d’innovaziun. Ultra da quai po ella sustegnair:a. mesiras per sviluppar e per rinforzar interpresas che sa basan sin la scienza;b. mesiras per fundar u per constituir interpresas che sa basan sin la scienza;b. mesiras per promover persunas fitg qualifitgadas en il sectur da l’innovaziun;c. l’utilisaziun da la savida ed il transfer da savida e da tecnologia tranter las scolas autas, l’economia e la societad;d. l’infurmaziun davart las pussaivladads da promoziun sin plaun naziunal ed internaziunal. Ella elavura la basa per promover l’innovaziun. Ella garantescha l’evaluaziun da la promoziun. Versiun tenor la cifra I da la LF dals 17 da dec. 2021 (midadas tar la promoziun da l’innovaziun), en vigur dapi il 1. da schan. 2023 (AS 2022 221; BBl 2021 480). Integrà tras la cifra I da la LF dals 17 da dec. 2021 (midadas tar la promoziun da l’innovaziun), en vigur dapi il 1. da schan. 2023 (AS 2022 221; BBl 2021 480). Integrà tras la cifra 2 da l’agiunta da la Lescha Innosuisse dals 17 da zer. 2016 (AS 2016 4259, 2017 131; BBl 2015 9487). Versiun tenor la cifra I da la LF dals 17 da dec. 2021 (midadas tar la promoziun da l’innovaziun), en vigur dapi il 1. da schan. 2023 (AS 2022 221; BBl 2021 480).